cyanic-selkie/wikianc huggingface dataset:
Մանկական ամուսնություն
Մանկական ամուսնությունների կանխարգելում
2013 թվականին Մարդու իրավունքների գծով ՄԱԿ-ի խորհուրդն ընդունեց իր առաջին բանաձևը՝ մանկական, վաղ և բռնի ամուսնությունների դեմ․ այնտեղ մանկական ամուսնությունը համարվում է մարդու իրավունքների ոտնահարում, իսկ 2015 թվականից հետո համընդհանուր զարգացման օրակարգում մտցվեց այդ երևույթն արմատախիլ անելու ձգտումը  ։
2014 թվականին Կանանց հարցերով ՄԱԿ-ի կոմիտեն փաստաթուղթ հրատարակեց, որտեղ նշվում էր մանկական ամուսնություններն արմատախիլ անելու անհրաժեշտությունը ։
Մանկական ամուսնությունները կանխարգելող ծրագրերում կիրառվում են տարբեր մոտեցումներ՝ աղջիկների իրական իրավունքների ընդարձակումը, ծնողների տեղեկացումը վաղ ամուսնությունների ռիսկայնության վերաբերյալ, տեղի համայնքում գիտակցության մակարդակի բարձրացումը, աղջիկների կրթություն ստանալուն նպաստելը, աղջիկների և նրանց ընտանիքների տնտեսական հնարավորությունների ընդարձակումը, որը հնարավորություն է տալիս տնտեսական խնդիրներին այլ լուծում գտնել, քան դստեր վաղ ամուսնությունն է։ Հետազոտությունները ցույց տվեցին, որ առավել արդյունավետ միջոցներից են նյութական աջակցությունը, կանանց կրթություն ստանալուն և աշխատանքի տեղավորմանն աջակցելը ։
Մալավիում կրթության համար առանց պայմանների նպաստ ստացող ընտանիքների աղջիկներն ամուսնանում և առաջին երեխային ունենում են ավելի ուշ, քան նրանց այն հասակակիցները, որոնք չեն մասնակցում նման ծրագրերի։ Մանկական ամուսնությունների կանխարգելմանն ուղղված առանց պայմանների նպաստի արդյունավետությունն ավելի բարձր է, քան պայմանով նպաստը։ Հետազոտողների կարծիքով, դա ցույց տվեց, որ Մալավիում վաղ ամուսնությունների գլխավոր պատճառը աղջիկների ծնողների բարդ տնտեսական վիճակն է և այդ պատճառով բազմազավակ ընտանիքների ֆինանսական բեռը թեթևացնելը նվազեցնում է իրենց աղջիկներին չափազանց երիտաարդ տարիքում ամուսնացնելու դրդապատճառը։ Ընտանիքներին նյութական աջակցություն ցույց տալու նման միջոցներ ընդունված են նաև հնդկական Հարյանա նահանգի իշխանությունների կողմից։ Այնտեղ քիչ ապահովված ընտանիքները նպաստ են ստանում այն պայմանով, որ նրանց աղջիկները սովորեն դպրոցում և չամուսնանան մինչև 18 տարեկանը։ Այսպիսի աջակցություն ստացող ընտանիքների աղջիկների շրջանում մանկական ամուսնությունների թիվը զգալիորեն ցածր է, քան մյուս ընտանիքներից իրենց հասակակիցների մոտ ։ 2004 թվականին «Բնակչության խորհուրդը» Ամհարա շրջանի (Եթովպիա) տեղական իշխանությունների հետ համագործակցության արդյունքում իրականացրեց ընտանիքներին աջակցելու նմանատիպ ծրագիր։ Ծնողները նպաստ էին ստանում այն պայմանով, որ իրենց բոլոր աղջիկները կշարունակեն սովորել դպրոցում և չեն ամուսնանա ծրագրին մասնակցելու առաջին 2 տարիների ընթացքում։ Տեղեկատվալուսավորչական միջոցառումներ ևս իրականացվեցին, աջակցություն ցույց տրվեց նաև սովորող աղջիկներին։ Ծրագիրն արդյունավետ էր․ այն սկսելուց 2 տարի անց ծրագրին մասնակցող ընտանիքների՝ դպրոցում սովորող աղջիկների թիվը եռապատկվեց, իսկ անչափահաս ամուսնացողների թիվը 10 անգամ կրճատվեց՝ ի տարբերություն այն ընտանիքների, որոնք չէին մասնակցում ծրագրին ։ Մանկական ամուսնությունները կանխարգելող մյուս ծրագրերն իրենց մեջ ներառում էին նաև աղջիկների իրավունքները, կրթություն ստանալը, սեռական և վերարտադրողական առողջությունը, ֆինանսական գրագիտությունը պաշտպանող, կյանքի և շփման ունակությունները զարգացնող, հասարակական գործիչներին աջակցող միջոցառումներ ։
Արտաքին հղումներ
Կատեգորիա:Ամուսնության տեսակներ Կատեգորիա:Երեխայի իրավունքներ
Տրուբինո (գյուղ, Գագարինսկի շրջան)
Տրուբինո (Трубино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Մանդելյո լա Նապուլ
Մանդելյո լա Նապուլ (Mandelieu-la-Napoule), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Մանդելյո լա Նապուլ կանտոնում ։ Մինչև 2015 թվականի մարտը կոմունան վարչականորեն ընդգրկված էր Արևմտյան Մանդելյո Կանն լուծարված կանտոնի կազմում (Գրաս շրջան)։
Կոմունայի տարածքը կազմում է 31.37 կմ², 2006 թվականին բնակչությունը կազմել է 20850 մարդ աճի միտումով, 2012 թվականին՝ 22714 մարդ, բնակչության խտությունը՝ 724.1 մարդ/կմ²։
Բնակչություն
Կոմունայի բնակչությունը 2011 թվականին կազմել է 22004 մարդ, 2012 թվականին՝ 22714 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 13276 բնակիչներից 10090-ը եղել են տնտեսապես ակտիվ, 3186-ը՝ ոչ ակտիվ (ակտիվության գործակիցը կազմել է 76.0 %, 1999 թվականին եղել է 71.5 %: Աշխատունակ տարիքի 10090 ակտիվ բնակիչներից աշխատում էին 8976-ը (4565 տղամարդ և 4411 կին), 1114 հաշվառված էին որպես գործազուրկ (500 տղամարդ և 614 կին)։ Աշխատունակ տարիքի 3186 ոչ ակտիվ բնակիչներից 962-ը եղել են աշակերտներ կամ ուսանողներ, 1178-ը՝ թոշակառուներ, իսկ 1046-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 11829 հարկատու տնային տնտեսություններ, որտեղ ապրում էր 20471.5 մարդ։ Մեկ հարկատուին բաժին ընկնող շահույթը կազմել է 21025 եվրո ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Դերեբեյություն
Դերեբեյություն (ձորապետություն, հովտատիրություն), կիսանկախ գավառներ օսմանյան Թուրքիայում, որոնք կառավարում էին քուրդ, թուրքմեն, ավշար խաներն ու բեկերը։ Պետությունը չէր ճանաչում դերեբեյությունների իրավունքները։ Նրանք հարկ չէին վճարում Բ․ Դռանը, իսկ զորք տալիս էին ըստ ցանկության։ Դերեբեյություններ կային Անատոլիական և Ռումելիական փաշայություններում։ Արևմտյան Հայաստանի գավառներում դերեբեյություններ էին Զուլամերկը, Դերսիմը, Խոշաբը, Զեզիրե-Բոհտանը, Բալուն և այլն, ինչպես նաև Սեբաստիայի և Կիլիկիայի մեծ մասը։ Սուլթան Մահմուդ Բ, Եգիպտոսի դեմ քրդերի ռազմական ուժն օգտագործելու մտադրությամբ, 1834 թվականին ճանաչեց դերեբեյությունների իրավունքները, կիսանկախության ֆերմաններ բաժանեց՝ պարտավորեցնելով զորք տալ պետությանը։ 1840-ական թվականներին սուլթան Աբդուլ Մեջիդը, վերանվաճելով կայսրության ապստամբ հատվածները, ճնշեց քրդական ապստամբությունները և վերջնականապես ոչնչացրեց դերեբեյությունները Թուրքիայում։
Կատեգորիա:Տեղական ինքնավարություն
Ֆինանսական բուրգ
Ֆինանսական բուրգ (նաև ներդրումային բուրգ, սխեմա կամ Պոնզիի խաղ), կառույցի անդամներին եկամուտներով ապահովելու համակարգ` նոր անդամներից անընդհատ միջոցներ ներգրավելով. բուրգի առաջին անդամներին եկամուտները վճարվում են հետագա միջոցների հաշվին։ Շատ դեպքերում եկամտի իրական աղբյուրը թաքցվում է, որի փոխարեն հայտարարվում է մտացածին կամ աննշան տեղեկություն։ Իսկ տեղեկատվության փոխարինումը կամ թաքցնումը համարվում է խարդախություն։
Սովորաբար, ֆինանսական բուրգերը գրանցվում են որպես առևտրային հաստատություններ և միջոցներ են հավաքագրում մի քանի ծրագրի ֆինանսավորման համար։ Եթե ծրագրի իրական շահութաբերությունը ցածր է ներդրողներին խոստացված եկամտից կամ ընդհանրապես բացակայում է, նշանակում է, որ նոր ներդրողների միջոցների մի մասն ուղված է եկամուտ վճարելուն։ Այս իրավիճակի տրամաբանական արդյունքը ծրագրի սնանկությունն է և վերջին ներդրողների կորուստները։ Հավաքագրված միջոցները ուղղված չեն իրացվելի ակտիվների գնմանը, բայց դրանք անմիջապես օգտագործվում են նախորդ մասնակիցներին վճարելու, նախագիծը գովազդելու և կազմակերպիչների եկամուտների համար։ Որքան երկար է բուրգը գործում, այնքան ցածր է լուծարքի դեպքում հավանական վերադարձի տոկոսը։
Ֆինանսական բուրգի և իրական բիզնես ծրագրի միջև հիմնարար տարբերությունը եկամտի աղբյուրն է։ Եթե կայուն վճարված եկամտի չափը գերազանցում է հավելյալ արժեքի քանակը, որն ապահովում է տվյալ բիզնեսը, ապա վստահորեն կարող ենք ասել, որ նախագիծը բուրգ է։
Ֆինանսական բուրգերն ապօրինի և բացահայտորեն արգելված են շատ երկրներում՝ Ավստրալիա, Ավստրիա, Ալբանիա, Բրազիլիա, Մեծ Բրիտանիա, Հունգարիա, Գերմանիա, Դանիա, Դոմինիկյան Հանրապետություն, Իրան, Իսլանդիա, Իսպանիա, Իտալիա, Ղազախստան, Կանադա, Չինաստան, Կոլումբիա, Մալայզիա, Մեքսիկա, Նեպալ, Նիդեռլանդներ, Նոր Զելանդիա, Նորվեգիա, Լեհաստան, Պորտուգալիա, Ռուսաստան, Ռումինիա, ԱՄՆ, Թաիլանդ, Թայվան, Թուրքիա, Ուկրաինա, Ֆիլիպիններ, Ֆրանսիա, Շվեյցարիա, Շվեդիա, Շրի Լանկա, Էստոնիա, Հարավային Աֆրիկա, Ճապոնիա։
Արաբական Միացյալ Էմիրություններում ֆինանսական բուրգերի ստեղծման և զարգացման համար սահմանված է մահապատիժ ։ Չինաստանում դրա համար ևս հնարավոր է մահապատիժ։ Որոշ երկրներում, որտեղ քրեական օրենսդրությունը չի պարունակում այս գործունեությունը պատժող առանձին հոդված, ֆինանսական բուրգի ստեղծումը կարող է որակվել որպես այլ հանցագործություն։ Օրինակ՝ 2016 թվականի սեպտեմբերին Բելառուսի Հանրապետությունում միջազգային ֆինանսական բուրգի ստեղծողները ձերբակալվել են ապօրինի բիզնես գործունեության մեղադրանքով ։
Ռուսաստանում նման գործունեությունն արգելվում է Ռուսաստանի Դաշնության քրեական օրենսգրքի 172.2-րդ հոդվածով ։
Տերմինի ծագումը
Անգլերեն համարժեքը (pyramid scheme) 1970-ական թվականներին նշանակում էր խաբեություն ։
Պատմություն
ԱՄՆ-ում առաջին «բուրգը» ստեղծել է Իտալիայից արտագաղթած Չարլզ Պոնզին (Պոնտի)։ 1919 թվականի օգոստոսին իսպանացի գործարարներից մեկը Չարլզին ուղարկած նամակում ուղարկել է միջազգային վերադարձի կտրոն։ Պարզելով կտրոնի շրջանառության մանրամասները` Պոնզին հասկացել է, որ արժույթների փոխարժեքի հարաբերակցությունը հնարավորություն է տալիս շահավետ վաճառել եվրոպական մի շարք երկրներում ձեռք բերված ԱՄՆ-ի կտրոնները։ Պոնզին հիմնադրել է «The Securities and Exchange Company» (SXC) ընկերությունը և մի քանի ներդրողների համոզել գրավադրման դիմաց ֆինանսավորել իրենց կողմից առաջարկվող խաբեությունը՝ նրանց խոստանալով անդրատլանտյան առևտրից 45 օրվա ընթացքում 50% կամ նույնիսկ 90 օրվա ընթացքում 100% շահույթ։ Փաստն այն է, որ միջազգային վերադարձի կտրոնը կարող էր փոխանակվել միայն փոստային նամականիշների, այլ ոչ թե կանխիկի հետ, այսինքն կտրոնները հարմար չէին որպես սպեկուլյացիոն գործիք։ Այս տեղեկատվությունը գաղտնիք չէր. ցանկության դեպքում, ներդրողներից որևէ մեկը կարող էր պարզել։ Սակայն մինչև 1920 թվականի հուլիսը Պոնզին իր մուրհակները վաճառում էր օրական մինչև 250 հազար դոլար։ Լարված իրավիճակը հասել է մամուլ (մասնավորապես, Boston Post), որը հրապարակել է վճարովի խրախուսական նյութեր։
Բուրգը փլուզվել է Post Magazine ամսագրում հաշվարկների հրապարակվելուց հետո, ըստ որի իր ընկերության կողմից կատարված ներդրումները լուսաբանելու համար շրջանառության մեջ պետք է լինի 160 միլիոն արժեկտրոն, իսկ այդ տարիներին ընդամենը 27 հազար կտրոն էր աշխարհի ձեռքում։ 1920 թվականի օգոստոսի 10-ին, երբ ընկերությունը փակվել է և ծանոթացել իր ներքին հաշվապահությանը, դաշնային գործակալները հայտնաբերել են, որ SXC-ն ընդհանրապես գումար չի ներդրել, այլ պարզապես վճարել է տոկոսադրույքներ իր պարտատոմսերի նոր թողարկումների հասույթից։ Բարեբախտաբար ներդրողների համար գումարի մի մասը գտնվել և վերադարձվել է։ Միջին հաշվով, յուրաքանչյուր ավանդատու ստանում էր մուրհակի անվանական արժեքի մոտ 37%-ը։
Ֆինանսական բուրգերի պարադոքսներ
Շատ հաճախ, մարդկանց կարծիքով «ֆինանսական բուրգը» և «խարդախությունը» հոմանիշներ են։ Սակայն միշտ չէ, որ դրանք նույնն են։ Մինչ երկարաժամկետ նախագիծ սկսելը դրա նախաձեռնողը կարող է սխալներ թույլ տալ իր կանխատեսումներում, հետևաբար ֆինանսական բուրգը նախագծման սխալի պարզ հետևանք է։ Նման սխալը շտկելու և ծրագրի կյանքի ժամկետը երկարացնելու համար նախագծի սեփականատերը հետագա խնդիրները շտկելու հույսով վերցնում է լրացուցիչ վարկեր։ Սակայն իրականում հավաքված միջոցների զգալի մասն ուղվում է առաջին ներդրողների նկատմամբ նախագծային պարտավորությունների վճարմանը։
Բայց նույնիսկ այն դեպքում, երբ խաբեության (խարդախության) միջոցով ներդրողների միջոցները խլելու մտադրությունն ակնհայտ է, ոչ բոլոր տուժածներն են ճանաչվում համապատասխան քրեական գործով տուժածներ, եթե դատարանում ապացուցվում է, որ ավանդատուներից հավաքված գումարները չեն յուրացվել, այլ ուղվել են միջանկյալ վճարումների։
Այսինքն, փողերը չեն յուրացվել (ավելի ճիշտ այն եղել է, բայց ոչ զոհերի, այլ առաջին ներդրողների միջոցները, որոնք զոհ չեն հանդիսանում) և «խարդախություն» որակելը դառնում է խնդրահարույց։ Նախկինում նման գործողությունները մեկնաբանվում էին որպես «կեղծ ձեռներեցություն»։ Այնուամենայնիվ, 2010 թվականի ապրիլին կեղծ ձեռներեցության մասին 173-րդ հոդվածը բացառվել է Ռուսաստանի քրեական օրենսգրքից։
Ֆինանսական բուրգերը համացանցում
Հեռահաղորդակցման զարգացման հետ ավելանում է ֆինանսական բուրգերի քանակը, որոնցում ֆինանսական գործարքները և մասնակիցները ներգրավվում են ինտերնետի միջոցով։ Նման բուրգերի տարբերակիչ առանձնահատկությունն այն է, որ միջոցներ ստացողը անանուն է։ Սա մեծապես բարդացնում է դրամական միջոցների հոսքերի հետևմանը՝ բերելով իրավական պատասխանատվության, իսկ գումարի վերադարձումը գրեթե անհնար է։
Համացանցի խոշորագույն բուրգերից մեկն է Stock Generation-ը, որը վիրտուալ փոխանակում է և կազմակերպվել է Սերգեյ Մավրոդիի կողմից ։
Այլ օրինակներ՝ «Բինար» (MyBinar), նրա ժառանգորդ «NewPRO ծրագիրը», նրա կլոնը՝ «SuperProgik» ծրագիրը, Մավրոդի ՄՄՄ-2011 և ՄՄՄ-2012 նախագծերը քողարկվել են որպես կեղծ MMCIS (Index Top 20) և MillTrade բրոքերային կառավարում ։
Բուրգերի մեկ այլ տարբերակ են փոխադարձ ֆինանսական աջակցության համակարգերի կամ փոխօգնության կանխիկ գրասեղանի տարբերակները, որոնցում ֆինանսական պարտավորությունները քողարկված են կամավոր ներդրումների և անվերադարձ նվիրատվությունների տեսքով։ Նման օրինակ են «Give1 Get4» և «MMM-global» համակարգերը։
2018 թվականին Ռուսաստանի Կենտրոնական բանկը ֆինանսական բուրգեր որոնելու նպատակով գործարկել է առցանց ռոբոտ ։
Ֆինանսական բուրգեր և ցանցային մարքեթինգ
Ֆինանսական բուրգը դժվար է տարբերակել այն ընկերությունից, որն օգտագործում է ցանցային մարքեթինգ՝ ապրանքներ կամ ծառայություններ վաճառելու համար։ Money Magazine ամսագրի հոդվածում նշվում է, որ ցանցային մարքեթինգի իրավական կառույցները բաղկացած են դիստրիբյուտորներից, որոնց գումարի մեծ մասը ստացվում է հատուկ ապրանքների վաճառքից և նրանց կողմից հրավիրված ցածր մակարդակի մարդկանցից ։ Օրինակ՝ 1975 թվականից մինչև 1979 թվականը տևող դատավարության ընթացքում պարզվել է, որ Amway-ի վաճառքն ու մարքեթինգային պլանը ապօրինի բուրգի սխեմա չէ։
Ֆլորիդայի գլխավոր փաստաբանի օգնական Ֆրեդ Հոչզթինը նշում է, որ ցանցային մարքեթինգի որոշ ձեռնարկություններ օրինական են, սակայն դրանցից շատերը ոչ։ Ապօրինի ընկերություններն իրենց վաճառքի մենեջերներին հնարավորություն են տալիս գումար աշխատել ոչ թե ապրանք վաճառելով, այլ նոր դիստրիբյուտորների մուտքի վճարները գանձելով ։
Մի շարք ընկերություններ անընդհատ վիճում են, պարզելու դրանք ցանցային մարքեթինգային ընկերություններ են, թե ֆինանսական բուրգեր (օրինակ, Talk Fusion, Setinbox, Emgoldex և նրա համանման Swissgolden ընկերությունները) ։
OneCoin ֆինանսական բուրգն ի սկզբանե օգտագործել է բազմակողմանի մարքեթինգ՝ վաճառելու իր սեփական «կրիպտոարժույթները», որի մեջ փորձագետները ոչ մի տարբերություն չէին տեսնում իրական կրիպտոարժույթներից ։
Գրականություն
Կատեգորիա:Խարդախություն Կատեգորիա:Ֆինանսներ Կատեգորիա:Արժեթղթերի շուկա Կատեգորիա:Կազմակերպված հանցագործություն
Ռասամ
Ռասամ (रस्सम, చారు), հնդկական խոհանոցի բանջարեղենային ապուր։ Ռասամ ապուրը (անվանումը ստացել է թամիլներից) ունի նաև այլ տարածաշրջանային անվանումներ և առավել հայտնի է Հարավային Հնդկաստանում։ Թամիլական լեզվով ռասամ բառը նշանակում է հյութ։ Ռասամի պատրաստման հիմնական բաղադրիչներն են՝ լոլիկի հյութ, լոլիկ անպայման, պղպեղի հատիկներ կամ սև պղպեղ, ինչպես նաև այլ բաղադրիչներ ։ Շատ դեպքերում ավելացվում է նաև ոսպ։
Ռասամը սովորաբար ծառայում է որպես առանձին ուտեստ կամ էլ խաշած բրնձով։
Կան այս ապուրի բազմաթիվ տեսակներ։ Տեսակներից առավել տարածված է լոլիկով ռասամը, կիտրոնով ռասամը, պղպեղով ռասամը, արքայախնձորով ռասամը, կոճապղպեղով ռասամը, սխտորով ռասամը։
Ծանոթագրություններ
Կատեգորիա:Հնդկական խոհանոց Կատեգորիա:Ապուրներ
(6855) Արմելինի
(6855) Արմելինի (Armellini), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 29-ին Սան Վիտորե աստղադիտարանի կողմից Բոլոնիայում ։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Սան Վիտորե աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստարոկուկտովո
Ստարոկուկտովո (Старокуктово, Иҫке Күктау), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 708 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իլիշևսկի շրջանի բնակավայրեր
Մուշի գավառակ
Գենջ, գավառ Արևմտյան Հայաստանում, Բիթլիսի վիլայեթի Մշո գավառում։ Կենտրոնը Մուշ քաղաքն էր։
Գավառակն ուներ արգավանդ հողեր, ոռոգելու և խմելու առատ ջուր, արոտավայրեր և անտառներ։
1915 թվականին Մուշի հայությունը տեղափոխվեց և զանգվածաբար կոտորվեց թուրքերի ձեռքով։
Տնտեսություն
Բնակչության հիմնական զբաղմունքը երկրագործություն, անասնաբուծություն, խաղողագործություն, պտղաբուծություն և ծխախոտի մշակությունն էր։ Հայերը նաև զբաղվում էին արհեստներով, որի արտադրանքը վաճառում էին Մուշի գավառի գյուղերում։
Վարչական բաժանում
1909 թվականին Մուշն ուներ 191 բնակավայր և 2700-2800 բնակիչ, որից կեսին ավելին հայեր էին ։
Ծանոթագրություններ
Կատեգորիա:Արևմտյան Հայաստանի գավառներ
Բատե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Տրուբինո (գյուղ, Ուգրանսկի շրջան)
Տրուբինո (Трубино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Միմմի Սանդեն
Միմի Սանդեն (Mimmi Linnéa Marianne Sandén, 1995, Ստոկհոլմ, Շվեդիա), երգչուհի, որը ներկայացրել է իր երկիրը 2009 թվականին «Մանկական Եվրատեսիլ»-ում, Կիևում, Ուկրաինա։
Կենսագրություն
Սանդենը ծնվել է Ստոկհոլմում 1995 թվականին։ Նա հայտնի դարձավ 2007 թվականին, երբ հաղթեց «Talang 2007» : Բայց երգչուհու գործունեությունը սկսվել է դեռ 2002 թվականին, երբ նա խաղաց «Fem Myror Är Fler Än Fyra Elefanter» բեմադրության մեջ։ Մասնակցել է երգչուհի Կարոլայի սուրբ ծննդյան շոուին, որը շրջագայում էր ամբողջ Շվեդիայով։
2007 թվականից Միմին սկսում է վարել «Mimmi & Mojje» հեռուստաշոուն TV4 ալիքով Մորգան Յոհանսոնի հետ։
Եվրատեսիլ 2009
Միմին Մոլլի Սանդենի կրտսեր քույրն է, որը ներկայացնում էր Շվեդիան «Մանկական եվրատեսիլ 2006»-ում, իսկ նրա մյուս քույրն է Ֆրիդա Սանդենը, որը ներկայացրեց իր երկիրը «Մանկական եվրատեսիլ 2007»-ում։
Միմին եղավ Սանդեն քույրերից երրորդը, ով ներկայացրեց Շվեդիան եվրատեսիլում 2009 թվականին, որը տեղի ունեցավ Կիևում։ Միմին ներկայացրեց «Du» երգը և գրավեց 6-րդ տեղը։
Ուկրաինկա (գյուղ, Ժովտնևի շրջան)
2001 թվականի տվյալներով Ուկրաինկա գյուղում բնակվում էր 1 170 մարդ։
Արտաքին հղումներ
Կատեգորիա:Ուկրաինայի Նիկոլաևի մարզի Վիտովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1830 թվականին հիմնադրված բնակավայրեր
Դևիսի նեղուց
Դևիսի նեղուց (Davis Strait, Détroit de Davis, Davisstrædet), նեղուց Գրենլանդիայի և Բաֆինի երկիր (Կանադա) կղզիների միջև։ Հյուսիսային սառուցյալ օվկիանոսի Բաֆինի ծովը միացնում է Ատլանտյան օվկիանոսին։ Երկարությունը 1170 կմ է, նվազագույն լայնությունը 360 կմ, նվազագույն խորությունը՝ 104 մ։
Անվանում
Կոչվել է ի պատիվ անգլիացի ծովագնաց Ջոն Դևիսի, ով 1585֊1887 թվականներին այս շրջանում որոնում էր Ատլանտյան օվկիանոսից Խաղաղ օվկիանոս տանող ծովանցքը․ նա հայտնագործեց այս նեղուցը, բայց որոնած ճանապարհը գտնել նրան չհաջողվեց ։
Ես սիրում եմ նրան (ֆիլմ)
«Ես սիրում եմ նրան» (Я її люблю), 2013 թվականին Դարյա Պերելեի նկարահանված ուկրաինական կարճամետրաժ դրամատիկ ֆիլմ, որն առաջին անգամ ցուցադրվել է 2013 թվականի հոկտեմբերի 18-ին Համբուրգի Lesbisch Schwule Filmtage փառատոնում, 2013 թվականի հոկտեմբերի 25-ին՝ Բարսելոնայի միջազգային կինոյի Gai i Lèsbic փառատոնում , 2013 թվականի նոյեմբերի 29-ին՝ գեյերի և լեսբուհիների FACE à FACE ֆիլմերի փառատոնի «Արիություն» բաժնում   և 2013 թվականի դեկտեմբերին՝ Բոգոտայի  Մարդու իրավունքների միջազգային կինոփառատոնում՝ որպես կարճամետրաժ ֆիլմերի միջազգային մրցույթի պաշտոնական ընտրություն  ։ Ուկրաինայում այն ցուցադրվել է 2014 թվականի մարտի 7-ին՝ Կիևի «Զովտեն» կինոթատրոնում ։
Դերերում
Նատալի Իվանչուկ - Նատալի Ֆրաու Հաննա - Աննա
«Ես սիրում եմ նրան»՝ որպես լիամետրաժ ֆիլմ
2017 թվականին ֆիլմի լիամետրաժ տարբերակը, հիմնված կարճամետրաժ ֆիլմի վրա, ֆինանսավորվել է Կատալոնիայի ժեներալիտետ հանձնաժողովի կողմից և թողարկվել է Cosmo Films-ի և Afilm Productions-ի կողմից ։
92 րոպե տևողությամբ ֆիլմի սցենարը, ռեժիսորը և մոնտաժը հեղինակել է Պերելեյը՝ Ելենա Լոմբաոյի հետ որպես օպերատոր, երաժշտության հեղինակն է Օլեքսի Իվանենկոն, պրոդյուսերներն են Անուար Դոսը, Միխայիլ Չեռնիկովը և Դարյա Պերելայը։ Այն նկարահանվել է Բարսելոնայում, երկխոսություններն անգլերեն են։ Նատալի Իվանչուկը կրկնել է «Նատալիի» դերը, Քլեր Դյուրանտը հանդես է եկել Աննայի, Ալիքս Ջենտիլը՝ Ջուլիայի, Էոդալդ Ֆոնտը՝ Դեյվիդի դերերում։ Գեղարվեստական ֆիլմի ողբերգական ավարտը տարբերվում է օրիգինալ կարճամետրաժից։ Գեղարվեստական ֆիլմի ողբերգական ավարտը տարբերվում է օրիգինալ կարճամետրաժ տարբերակից։
«Ես սիրում եմ նրան» (2017) ցուցադրվել է 2017 թվականի նոյեմբերի 18-ին Ռումինիայում «Gay Film Nights» միջազգային կինոփառատոնում ։ Խաղարկային ֆիլմը հասանելի է դարձել Amazon Prime Video-ում 2019 թվականի մայիսի 16-ին ։
Ծանոթագրություններ
Կատեգորիա:2013 ֆիլմեր Կատեգորիա:Ռուսերեն ֆիլմեր Կատեգորիա:Ուկրաինական ֆիլմեր Կատեգորիա:ԼԳԲՏ ֆիլմեր
Աստերոիդների ցանկ (44801-44900)
Աստերոիդների ցանկ (44701-44800) * Աստերոիդների ցանկ * Աստերոիդների ցանկ (44901-45000)
Պարամո դե Բոեդո
Պարամո դե Բոեդո (Páramo de Boedo), բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Բոեդո Օխեդա շրջանում։ Բնակչությունը՝ 98 մարդ (2010 թվականի տվյալներով)։ Տարածքը կազմում է 22.76 կմ2։
Ծանոթագրություններ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Ստարոկույանովո
Ստարոկույանովո (Старокуяново, Иҫке Ҡуян), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 459 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր
Երկարագուլպա Պիպին (հերոս)
Երկարագուլպա Պիպին (Pippi Långstrump, լրիվ անունը՝ Պիպինլոտտա Վիկուալիա Ռուլգարդինա Կրիսմինտա Էֆրամսդոտտեր Երկարագուլպա, Pippilotta Viktualia Rullgardina Krusmynta Efraimsdotter Långstrump), շվեդ գրող Աստրիդ Լինդգրենի համանուն վիպակի գլխավոր հերոսը։
Հայերեն առաջին անգամ հրատարակվել է 2013 թ. «Զանգակ» հրատարակչության կողմից` Աշխեն Բախչինյանի թարգմանությամբ ։ Իսկ 2016 թ. տպագրվել է «Գիտե՞ս, թե ով է Երկարագուլպա Պիպին» պատկերագիրքը ։
Pippi անունը հորինել է Աստրիդ Լինդգրենի դուստր Կարինը ։ Ռուսերեն ներկայացմամբ արդեն կայունացած «Պիպին» անունը «Պիպի» (Pippi) տառադարձության փոխարեն առաջարկել է Լիլիաննա Լունգինան իր կատարած առաջին թարգմանությամբ՝  ռուսերեն լեզվով անպարկեշտ  կոննոտացիաներից խուսափելու  համար։
Գործող անձինք
Պիպին՝ փոքրիկ շիկակարմիր պեպենոտ աղջիկ, որը միայնակ բնակվում է շվեդական փոքրիկ քաղաքում՝ «Հավի» վիլլայում, իր կենդանիների` կապիկ Պարոն Նիլսոնի և ձիուկի հետ։ Պիպին կապիտան Եֆրաիմ Երկարագուլպայի  դուստրն է, որը հետագայում դարձավ սևամորթ ցեղի առաջնորդը։ Պիպին հորից ժառանգել էր ֆանտաստիկ ֆիզիկական ուժ, ինչպես նաև ոսկով լի ճամպրուկ, որը նրան թույլ էր տալիս բարեկեցիկ գոյատևել։ Պիպիի մայրը մահացել էր, երբ նա դեռ մանկահասակ երեխա էր։  Պիպին համոզված է, որ մայրը հրեշտակ է դարձել և երկնքից նայում է անցքի միջով («Իմ մայրիկը հրեշտակ է, իսկ հայրիկը նեգրերի թագավոր։ Ոչ բոլոր երեխաներն ունեն այդպիսի նշանավոր ծնողներ»)։
Պիպին «ընդօրինակում է», ավելի շուտ, հնարում է տարբեր երկրների և աշխարհի տարբեր մասերի սովորույթներ` քայլելիս հետ հետ գնալ, փողոցում քայլել գլուխը ներքև, «քանի որ ոտքերը այրվում են, երբ քայլում ես հրաբխի վրայով, իսկ ձեռքերին կարելի է թաղիքե ոտնամաններ հագնել»։
Պիպիի լավագույն ընկերները հարևանի հասարակ երեխաներն են` Թոմմին և Աննիկա Սետտերգրենները։ Պիպիի ընկերակցությամբ նրանք հաճախ ընկնում են տհաճ և ծիծաղելի միջադեպերի մեջ, իսկ երբեմն էլ իսկական արկածների են հանդիպում։ Անփույթ Պիպիի վրա ընկերների և մեծահասակների կողմից ազդելու փորձերը ոչնչի չեն հանգեցնում, նա դպրոց չի գնում, անգրագետ է, անկաշկանդ և մշտապես հնարում է հերյուրանքներ։ Այնուամենայնիվ, Պիպին լավ սիրտ ունի և լավ հումորի զգացում։
Երկարագուլպա Պիպին անկախ է և անում է այն ինչ ցանկանում է։ Օրինակ, նա քնում է ոտքերը բարձի վրա, իսկ գլուխը՝ ծածկոցի տակ, հագնում է տարբեր գույնի գուլպաներ, վերադառնում է տուն հետ-հետ քայլելով, քանի որ չի ուզում շրջվել, խմորը գրտնակում է հատակին, իսկ ձին պահում է պատշգամբում։
Նա աներևակայելի ուժեղ և արագաշարժ է, չնայած ընդամենը ինը տարեկան է։ Նա ձեռքերի վրա է տանում սեփական ձիուն, հաղթում է կրկեսային հսկային, դեսուդեն է շպրտում ավազակախմբի անդամներին, կոտրում է կատաղի ցլի եղջյուրները, հմտորեն դուրս է հանում իր տուն մտած ոստիկաններին, որոնք եկել էին նրան բռնի ուժով մանկատուն տանելու և անմիջապես պահարանի վրա է նետում երկու գողերին, որոնք որոշել էին թալանել նրան։ Այնուամենայնիվ Պիպիի հաշվեհարդարներում դաժանություն չկա. նա հազվադեպ մեծահոգի է իր պարտված թշնամիների նկատմամբ։ Խայտառակված ոստիկաններին նա հյուրասիրում է թարմ թխված սրտաձև բլիթներով։ Իսկ ուրիշի տուն ներխուժած և անհարմար վիճակում հայտնված գողերին նա ստիպում է իր հետ թվիստ պարեն և մեծահոգաբար նրանց խրախուսում է ոսկե մետաղադրամներով, այս անգամ ազնվորեն վաստակած։ Պիպին ոչ միայն հազվադեպ ուժեղ էր, այլև աներևակայելի հարուստ։ Նրա համար մեծ ծախս չէր քաղաքի բոլոր երեխաների համար «հարյուր կիլոգրամ սառնաշաքար» և մի ամբողջ խանութի խաղալիքներ գնելը, բայց ինքը ապրում էր հին խարխլված տանը, հագնում էր  բազմագույն կարկատաններից կարված միակ զգեստը և հոր կողմից վաղ տարիքում գնված մեկ զույգ կոշիկը։
Բայց Պիպիի մոտ ամենազարմանալին նրա պայծառ և բուռն ֆանտազիան էր, որը դրսևորվում էր իր կողմից հորինված խաղերում և տարբեր երկրների մասին զարմանալի պատմություններում, որտեղ նա այցելել էր կապիտան հոր հետ և անվերջանալի խաղերում, որոնց զոհերը հաճախ դառնում էին անշնորհք մեծերը։ Պիպին իր ցանկացած պատմություն հասցնում էր անհեթեթության աստիճանի,  վտանգավոր աղախինը կծում էր հյուրերի ոտքերը, երկարականջ չինացին անձրևի ժամանակ թաքնվում էր ականջների տակ, իսկ քմահաճ երեխան հրաժարվում էր ուտել մայիսից մինչև հոկտեմբեր։ Պիպին շատ է նեղվում, երբ ինչ որ մեկը նրան ասում է, որ ինքը ստում է, քանի որ ստելը լավ բան չէ, ուղղակի երբեմն նա մոռանում է այդ մասին։
Պիպին երեխայի երազանքն է ուժի, ազնվության, հարստության, առատաձեռնության, ազատության և անձնազոհության մասին։ Բայց ինչ որ պատճառով մեծահասակները նրան չէին հասկանում։ Եվ դեղագործը, և դպրոցի ուսուցչուհին, և կրկեսի տնօրենը և նույնիսկ Թոմմիի ու Աննիկայի մայրիկը զայրանում էին նրա վրա ուսուցանում և դաստիարակում։ Ըստ երևույթին Պիպին ամենից շատ վախենում էր ծերանալուց։
Բայց «ով ասաց, որ պետք է մեծահասակ դառնալ»։ Ոչ ոք չի կարող ստիպել Պիպիին անել այն, ինչ նա չի ուզում։
Երկարագուլպա Պիպիի մասին գրքերը լի են լավատեսությամբ և ամենալավի նկատմամբ անփոփոխ հավատքով։
Պիպիի մասին գրքեր
Գոյություն ունեն մի շարք «պատկերազարդ գրքեր», որոնք չեն հրատարակվել Ռուսաստանում։ Դրանք հիմնականում իրենցից ներկայացնում են  բնօրինակ եռապատման առանձին գլուխների պատկերազարդ հրատարակություններ։
Թարգմանություն
Վիպակը ռուսերեն է թարգմանել Լիլիաննա Լունգինը։ Հենց նրա թարգմանությունն է, որ ներկայումս համարվում է դասական։ Կա մեկ այլ թարգմանություն, որը կատարել է Լյուդմիլա Բրաուդեն Նինա Բելյակովի հետ համատեղ։ Հետագա երկու պատմվածքները թարգմանել է միայն Լյուդմիլա Բրաուդեն։
Նկարիչներ
Պիպիի մասին գրքերի հիմնական նկարազարդող է համարվում դանիացի նկարիչ Ինգրիդ Վանգ Նյումանը։ Հենց նրա նկարազարդումներն են հայտնի ամբողջ աշխարհում։
Վերահրատարակություն
1970 թվականին «Expressen» թերթին տված հարցազրույցում Աստրիդ Լինդգրենը խոստովանել է, որ եթե ինքն այսօր գրքեր գրեր Պիպիի մասին, ապա «այդտեղից կհաներ մի քանի ապուշություններ», մասնավորապես չէր օգտագործի «նեգրական» բառը։ 2015 թվականին, նրա դստեր Կարինի համաձայնությամբ լույս տեսավ գրքի նոր հրատարակությունը, որտեղ Պիպիի հայրը բնութագրվում է որպես «Հարավային ծովի թագավոր», ոչ թե «նեգրական թագավոր»։
Հետաքրքիր փաստ
2015 թվականի նմուշի շվեդական 20 կրոնանոց թղթադրամի վրա պատկերված են Երկարագուլպա Պիպիի և Աստրիդ Լինդգրենի դիմանկարները։
Աղբյուրներ
Կատեգորիա:Մանկական գրականության կերպարներ Կատեգորիա:Մանկական գրքերի շարքեր Կատեգորիա:Աստրիդ Լինդգրենի ստեղծագործությունների հերոսներ
Պաուլ Աշերսոն
Պաուլ Ֆրիդրիխ Ավգուստ Աշերսոն կամ Պավել Ֆրիդրիխ Ավգուստ Աշերզոն (Paul Friedrich August Ascherson , ), գերմանացի բուսաբան  , բուսաբանության պրոֆեսոր , սնկաբան , բժիշկ , բժշկական գիտությունների դոկտոր , աշխարհագրագետ , պատմաբան, ազգագրագետ և լեզվաբան ։
Կենսագրություն
Պաուլ Ֆրիդրիխ Ավգուստ Աշերսոնը ծնվել է 1834 թվականի հունիսի 4-ին Գերմանիայի մայրաքաղաք Բեռլինում ։
1860-1876 թվականներին Պաուլը դարձավ Բեռլինի բուսաբանական այգու ասիստենտը ։ 1863 թվականին վերջինս պաշտպանեց դոկտորական ատենախոսություն բուսաբանության և բույսերի աշխարհագրության ոլորտում ։ 1873 թվականին Աշերսոնը նշանակվեց Բեռլինի Հումբոլդտի համալսարանի բուսաբանության պրոֆեսոր ։ 1876 թվականից հետո նա ղեկավարեց դեպի Աֆրիկա էքսպեդիցիան և արդյունքում հրապարակեց մայրցամաքի ֆլորայի մասին հիմնարար տեղեկություններ ։ 1877 թվականին Պաուլ Աշերսոնը ընտրվեց գերմանական «Լեոպոլդինա» բնախույզների հասարակության անդամ։ Նա մեծ ավանդ թողեց բուսաբանության համար՝ նկարագրելով բազմազան բույսերի ։
Պաուլ Ֆրիդրիխ Ավգուստ Աշերսոնը իր մահկանացուն կնքել է Բեռլինում, 1913 թվականի մարտի 6-ին ։
Գիտական գործունեություն
Պաուլ Ֆրիդրիխ Ավգուստ Աշերսոնը մասնագիտացել է պտերանմանների, սերմնավոր բույսերի և սնկաբանության մեջ ։
Մեծարում
Անկատար սնկերի կարգի «Aschersonia» տեսակը կոչվել է ի պատիվ գիտնականի։ Նրա պատվին են անվանակոչվել նաև Aschersoniodoxa բույսերի Gilg և Muschl տեսակները խաչածաղկավորների ընտանիքից։
Ի երախտավորումն Աշերսոնի ներքոհիշյալ բույսեը անվանվել են հենց նրա պատվին.
Արտաքին հղումներ
Կատեգորիա:Գերմանացի բուսաբաններ Կատեգորիա:Գերմանացի աշխարհագրագետներ Կատեգորիա:Գերմանացի բժիշկներ Կատեգորիա:Աշխարհագրագետներ Կատեգորիա:Գերմանացի լեզվաբաններ Կատեգորիա:Գերմանացի ազգագրագետներ Կատեգորիա:20-րդ դարի պատմաբաններ Կատեգորիա:Բժշկական գիտությունների դոկտորներ Կատեգորիա:Պրոֆեսորներ Կատեգորիա:Հումբոլդտի համալսարանի շրջանավարտներ Կատեգորիա:Գերմանացի մարդաբաններ Կատեգորիա:Գերմանացի պատմաբաններ
Բրատիսլավա
Բրատիսլավա (Bratislava), մինչև 1919 թվականը կոչվել է Պրեշպորոկ կամ Պրեշպորեկ (Prešporok, Prešporek), Պրեսբուրգ (Pressburg), Պոժոն (Pozsony), դարի կեսերին՝ Իստրոպոլիս, քաղաք Կենտրոնական Եվրոպայում, Սլովակիայի մայրաքաղաք, 1541-1684 թվականներն ընկած ժամանակահատվածում եղել է Հունգարիայի մայրաքաղաքը։ Քաղաքի բնակչությունը կազմում է մոտ 460 հազար մարդ, ագլոմերացիայի բնակչությունը՝ մոտ 700 հազար մարդ ։ Քաղաքի մակերեսը կազմում է 368 կմ²։
Բրատիսլավան և Վիեննան համարվում են Եվրոպային ամենամոտ գտնվող մայրաքաղաքները։ Բրատիսլավան աշխարհի միակ մայրաքաղաքն է, որն անմիջապես սահմանակցում է երկու այլ պետությունների՝ Ավստրիայի և Հունգարիայի հետ։ Մինչև 1936 թվականը Բրատիսլավայից Վիեննա կարելի էր հասնել քաղաքային տրամվայով։
Բնակչություն
2001 թվականի մարդահամարի տվյալներով սլովակները կազմում էին բնակչության 91,4 %-ը, հունգարացիները՝ 3,8 %, չեխերը՝ 1,9 %, գերմանացիները՝ 0,3 %, այլ ազգեր՝ 2,6 %:
Բնակչության 56,7 %-ը կաթոլիկներ են, 29,3 %-ը՝ աթեիստ, 6 %-ը՝ լյութերականներ, 4,7 %-ը՝ այլ կրոնների հետևորդներ։
Վարչական բաժանում
Քաղաքի վարչական բաժանումն իրենից ներկայացնում է 5 մարզ (okres), 17 քաղաքային թաղամաս (Mestská časť)։
Աշխարհագրություն և կլիմա
Բրատիսլավան գտնվում է Փոքր Կարպատների նախալեռներում, Դանուբ գետի երկու ափերի և Մորավա գետի ձախ ափի մոտ։ Քաղաքը սահմանակցում է Ավստրիայի և Հունգարիայի հետ։
Կլիման ցամաքային է, տարեկան միջին ջերմաստիճանը կազմում է +10,5 °C, տեղումների միջին տարեկան քանակը՝ 565 մմ։ Հունվարի միջին ջերմաստիճանը՝ մոտ - 0,4 °C, Իսկ հուլիսի միջին ջերմաստիճանը՝ 21,3 °C: Ձմեռը ցուրտ է և խոնավ։ Հաճախ տեղում են տեղումներ ձյան տեսքով։ Ամառը տաք է, հաճախ լինում են ուժեղ քամիներ։
Արտաքին հղումներ
Կատեգորիա:Եվրոպական քաղաքներ Կատեգորիա:Սլովակիայի քաղաքներ
Ժողովածու (3138)
Ժողովածու (3138), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3138 թվի տակ։ Ձեռագիրը գրվել է 1631 թվականին Շոռոթում։ Ստացողը եղել է Յովհաննէս Շոռոթեցին։ Գրված է թղթի վրա, որը ունի 20.1X12.8 չափս։ Ձեռագիրը կազմված է 376 թերթից։ Գրված է միասյուն, բոլորոգրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ ստացողի՝ 275ա, 275բ ։
Ծանոթագրություններ
Կատեգորիա:Մատենադարանի ձեռագրեր
Վալդեմակեդա
Վալդեմակեդա (Valdemaqueda), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Սեռռա Օեստե-դե-Մադրիդ շրջանում։ Տարածքը 52,2 կմ²։ Բնակչությունը՝ 865 մարդ (ըստ 2010 թվականի)։ Վարչական կենտրոնի հեռավորությունը համայնքից՝ 86 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Ստավր Սակով
Ստավր Սակով, ռուս մանկավարժ, արևելագետ և բժիշկ։
Ծնվել է 1846 թվականին Օսմանյան Ունիե քաղաքում ՝ հունական ընտանիքում, եղել է թուրք հպատակ։ Ռուսաստանում նրա հայտնվելը Լիպեցկի հետազոտող Ս. Յու. Կովալյովը կապում է 1853-1856 թվականների Ղրիմի պատերազմի հանգամանքների հետ։
1868 թվականին ավարտել է Կերչի Ալեքսանդրյան վարժարանը, 1869 թվականին՝ Արևելյան լեզուների Լազարյան ինստիտուտի հատուկ դասարանները։ 1869 թվականին ստացել է ռուսական հպատակություն։
1870 թվականի նոյեմբերից եղել է Լազարյան ճեմարանի հսկիչը, իսկ 1871 թվականի սեպտեմբերից սկսել է թուրքերենի պարապմունքներ անց կացնել հատուկ դասարաններում (ընդմիջումներով մինչև 1908 թվականը)։
1877-1878 թվականներին որպես բանակային բժիշկ մասնակցել է ռուս - թուրքական պատերազմին ՝ գեներալ Ա. Ա. Տեր-Ղուկասովի Էրիվանի ջոկատում։ 1879 թվականին աշխատել է որպես շրջանի բժիշկ, իսկ հոկտեմբերից 1879 թվականից մինչև 1883 թվականը մարտը եղել է Շերեմետևոյի հիվանդանոցում գերշտատ բժիշկ և որոշ ժամանակ բժիշկ է եղել Մոսկվայի վերականգնողական տանը
Շարունակելով աշխատել որպես բժիշկ՝ 1885 թվականի մարտին նա նշանակվել է Լազարյան ինստիտուտի պրոֆեսորի պաշտոնում, եղել է Վ. Ա. Գորդլևսկու ուսուցիչը։ Միաժամանակ, մի քանի տարվա ընթացքում (հավաստի է, որ մինչև 1914 թվականը) կատարել է Մոսկվայում Հունաստանի պատվավոր հյուպատոսի պարտականությունները։ 1888 թվականին Մոսկվայում նա ամուսնացավ բնիկ Լիպեցկից Աննա Նիկոլաևնա Ֆեդցովայի հետ։ Նրանք ունեցան երկու որդի՝ Նիկոլայը և Ալեքսանդրը, որոնք երկուսն էլ դարձան օդաչուներ։ 1890-ական թվականներին Սակովների ընտանիքը ապրում էր Մոսկվայում, սակայն ամռանը գալիս էր Լիպեցկ, ապրում էր Դվորյանսկայա փողոցում (այժմ Լենինի փող.) կամ մի փոքր կալվածքում։ Ս. Ե. Սակովը Լիպեցկում աշխատել է հանքային ջրերի առողջարանում ։
1901 թվականին նա թողել է դասախոսական գործունեությունը և ընտանիքի հետ տեղափոխվել Լիպեցկ, որտեղ բացել է բժշկական կլինիկա։ 1902 թվականին Սակովների ընտանիքը ստացել է Տամբովի նահանգի ազնվականության տիտղոսը։ 1908 թվականի հոկտեմբերին Սակովն ընտրվել է Արևելյան լեզուների Լազարյան ինստիտուտի պատվավոր անդամ։
1891 թվականի հոկտեմբերից Սակովը Մոսկվայի հնագիտական ընկերության թղթակից-անդամ էր։ 1898 թվականի հունվարից՝ արևելյան հանձնաժողովի ընկերության հիմնադիրներից մեկը։ Մասնակցել է Արևելյան հուշարձանների և արձանագրությունների ուսումնասիրությանը, եղել է այն հանձնաժողովի կազմում, որին հանձնարարվել է գրել Կոստանդնուպոլսի Ռուսական հնագիտական ինստիտուտի կանոնադրությունը։
Գրականություն
Կատեգորիա:1846 ծնունդներ Կատեգորիա:Անձինք այբբենական կարգով Կատեգորիա:1921 մահեր Կատեգորիա:Ռուս արևելագետներ Կատեգորիա:Ռուս մանկավարժներ Կատեգորիա:Ռուս բժիշկներ
Հայաստանի ֆուտբոլի գավաթ 2012-13
«Հայաստանի ֆուտբոլի գավաթ 2012-13»-ը Հայաստանի ֆուտբոլի գավաթի 22-րդ խաղարկությունն է։ Այն սկսվել է 2011 թվականի նոյեմբերի 14-ին և կավարտվի 2013 թվականի մայիսի 8-ին։ 2012 թվականի գավաթի խաղարկությանը կմասնակցեն բարձրագույն խմբի 8 թիմերը, ինչպես նաև առաջին խմբում հանդես եկող թիմերից միակ ոչ դուստր թիմը՝ Մարտունու «Ալաշկերտը»։ 1/8 եզրափակիչում կհանդիպեն Մարտունու «Ալաշկերտը» և նոյեմբերի 7-ի դրությամբ բարձրագույն խմբում վերջին տեղում ընթացող թիմը՝ Երևանի «Բանանցը»։ Վիճակահանության ժամանակ ՀՖՖ-ի մրցումների կազմակերպման բաժինը 2012/13 թվականների առաջնությունում նոյեմբերի 7-ի դրությամբ 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։ Առաջին անգամ գավաթի խաղարկությունը կմեկնարկի նախորդ տարի։
Ծանոթագրություններ
Կատեգորիա:Հայաստանի ֆուտբոլի գավաթներ
ՀՀ ֆիզիկաաշխարհագրական բնութագիր
ՀՀ ֆիզիկաաշխարհագրական բնութագիր
Բարզին
Բարզին, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
ՀՀ ֆիզիկաաշխարհագրական բնութագիր
Լեռնագրությունը
Հայաստանը լեռնային երկիր է, Արևմտյան Ասիայի երիտասարդ լեռնային գոտու մաս կազմող Հայկական լեռնաշխարհի փոքր հատվածը՝ Փոքրասիական և Իրանական բարձրավադակների միջև։ Հայաստանի մակերևույթը ծալքավոր, ծալքաբեկորավոր ու հրաբխային լեռների, կուտակումային սարահարթերի, բարձրադիր լավային սարավանդների, նեղ ու խոր գետահովիտների ու լճագետային գոգավորությունների բարդ համակցություն է։ Բնական պայմանների խիստ բազմազանությունն ու վերընթաց գոտիականությունը պայմանավորված են բարդ ռելիեֆով, տարածքի բացարձակ ու հարաբերական բարձրություների մեծ տատանումներով, կառուցվածքային ձևերի առանձնահատկություններով։ Տարածքի 9,9 %-ն ունի մինչև 1000 մ բարձրություն, 18,3 %-ը՝ 1000-1500 մ, 31,3 %-ը՝ 1500-2000 մ, 24,5 %-ը՝ 2000-2500 մ, 16 %-ը 2500 մ բարձր է։ Հանրապետության ամենացածրադիր վայրերն ունեն 375 մ (Դեբեդի հովիտ, Բագրատաշեն գյուղից 2 կմ հյուսիս) և 380 մ (Արաքսի հովիտ, Նռնաձոր գյուղ) բարձրություններ, առավելագույնը 4090 մ (Արագած լեռ) է, միջինը՝ 1830 մ։
Բարզին
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
ՀՀ ֆիզիկաաշխարհագրական բնութագիր
Լեռնագրական մարզեր
Ըստ բնական պայմանների և երկրաբանական կառուցվածքի բազմազանության՝ Հայաստանի տարածքում առանձնացվում են 4 լեռնագրական մարզեր։
Կլիման
ՀՀ կլիմայաստեղծ գործոնները բազմազան են, որոշիչ նշանակություն ունեն աշխարհագրական դիրքերը, լեռները, համակարգերը (Սեծ և Փոքր Կովկասներ, Հայկական լեռնաշխարհ), արաբական անապատների, Սև և Կասպից ծովերի, ինչպես նաև Իրանական ու Փոքրասիական բարձրավանդակների հարևանությունը։ ՀՀ տարածքը գտնվում է մերձարևադարձային գոտու հյուսիսային լայնություններում և բնութագրվում է չոր ցամաքային կլիմայով, կլիմայական հակադրություններով ու տարվա 4 եղանակների առկայությամբ։
Ճառագայթային ռեժիմը
Տարածքին բնորոշ է արևային կլիման։ Երևանում Արեգակի բարձրությունը հորիզոնի նկատմամբ կեսօրին 28° (դեկտեմբերին) և -71°(հունիսին) է, ցերեկվա տևողությունը՝ համապատասխանաբար՝ 5 ժամ 3 րոպե - 9 ժամ 17 րոպե։ Արեգակի տարեկան ճառագայթման հաշվեկշիռը դրական է և տատանվում է 40-70 կկալ/սմ2 սահմաններում, սակայն լեռնային ռելիեֆի պատճառով, սկսած մոտ 3200 մետր բարձրությունից, այն դառնում է բացասական։ Ճառագայթային էներգիան մեծ է (առավելագույնը՝ 1,70 կալ/սմ2, Արագած լեռ)։ ՀՀ տարածքում արևափայլքի տարեկան միջին տևողությունը 1930 (Իջևան)- 2780 ժամ (Մարտունի) է։ Առավել տևական է Արարատյան դաշտում և Սևանի ավազանում։ Տարվա ընթացքում արևափայլքի նվազագույն տևողությունը դիտվում է դեկտեմբերին՝ օրական 2 (Արտաշատ) - 5,5 ժամ (Մարտունի), իսկ առավելագույնը՝ հուլիսին՝ օրական 6,4 (Վանաձոր) - 11,9 ժամ (Արենի)։ Առանց արևափայլքի օրերի տարեկան միջին թիվը 19 (Սևանի թերակղզի) - 64 (Իջևան) է։
Քամիները
ՀՀ տարածքին բնորոշ է քամու փոփոխական ռեժիմը։ Տարվա ընթացքում գերիշխում են հիմնականում արևմտյան օդային հոսանքները։ Սակայն լեռնային ռելիեֆի պայմաններում, հատկապես ցածրադիր վայրերում, օդային հոսանքները շեղվում են իրենց նախնական ուղղությունից։ Օդային հոսանքների արևմտյան ուղղությունը շուրջ տարին պահպանվում է միայն 2500-3000 մետրից բարձր լեռներում։ ՀՀ տարածքին բնորոշ են բրիզը, ֆյոնը և լեռնահովտային քամիները։ Բրիզն առաջանում է հիմնականում անտիցիկլոնային պարզ եղանակներին՝ Սևանա և Արփի լճերի, Ապարանի և մյուս խոշոր ջրամբարների ափերին։ Սևանա լճի ավազանում (հատկապես՝ Մասրիկի դաշտում) դիտվում է ապրիլ-հոկտեմբերին։ Լճից փչող բրիզի արագությունը մինչև 1,8 մ/վ է, ցամաքից փչողինը՝ մինչև 2,4 մ/վ (լեռնային քամու ազդեցությամբ)։ Ֆյոնը բնորոշ է Աղստևի հովտին, Սևանա լճի ավազանին (հատկապես՝ Գավառի շրջակայքում) և Զանգեզուրին։ Այն առավել ցայտուն է արտահայտված Սևանա լիճ - Աղստևի հովիտ հատվածում, որի ազդեցությամբ Դիլիջանում և Իջևանում ձմռանն օդի հարաբերական խոնավությունն ավելի ցածր է, քան ամռանը։ Եղել են դեպքեր, երբ մի քանի ժամվա ընթացքում ֆյոնի հետևանքով օդի ջերմաստիճանը բարձրացել է 15-20 °C- ով։ Եթե դա տեղի է ունենում վաղ գարնանը, լեռներում սկսվում է բուռն ձնհալ, որի հետևանքով սկսվում են գետերի աղետաբեր հորդացումներ։ Լեռնահովտային քամիները ՀՀ-ում դիտվում են գրեթե ամենուր, հատկապես ամռանը՝ պարզկա եղանակին։ Լավ արտահայտված են Արարատյան գոգավորությունում, դիտվում են ամբողջ տարվա ընթացքում, ուժեղանում հունիս-սեպտեմբերին, արագությունը՝ 3-20 մ/վ, իսկ հովտային քամին սկսվում է առավոտյան. կեսօրին արագությունը հասնում է առավելագույն արժեքին։ Երեկոյան (մոտավորապես ժամը 18-19-ին) սկսվում է լեռնային քամին, որը ժամը 22-23-ին հասնում է առավելագույն արագության։ Երևանում սկսվում են մայրամուտից առաջ՝ ժամը 16-17-ին. ամռանը դրանց շնորհիվ գիշերները համեմատաբար զով են, և մեծանում է օդի ջերմաստիճանի օրական տատանման լայնույթը։ Մթնոլորտի մրրկային (տուրբուլենտ) շարժման հետևանքով ՀՀ-ում քամու արագությունն ու ուղղությունը փոփոխական են։ Բաց տեղանքում դրանց տարեկան միջին արագությունը, ըստ բարձրության, ավելանում է, հյուսիսարևելյան շրջաններում, Արարատյան գոգավորությունում և Զանգեզուրում այն 2 մ/վ է, բարձրլեռնային շրջաններում ու Սևանի ավազանում՝ 2-5 մ/վ։ Հանրապետության ցածրադիր շրջաններում, Շիրակի դաշտում և Արարատյան գոգավորությունում քամու առավելագույն արագություն դիտվում է ամռանը, Սևանի ավազանում, բարձրլեռնային և հյուսիսարևելյան շրջաններում ու լեռնանցքներում՝ ձմռանը։ Օրվա ընթացքում առավելագույն արագությունը դիտվում է կեսօրին, նվազագույնը՝ առավոտյան, իսկ լեռնահովտային շրջանառության վայրերում՝ երեկոյան և գիշերը (Երևան, Եղվարդ և այլն)։ Ուժեղ քամիներով օրերի թիվը Մեղրիում 1 է, Գյումրիում՝ 84, Սիսիանի լեռնանցքում՝ 134, և այլն։ Հիմնականում լինում են ձմռանը՝ մթնոլորտային ցուրտ ճակատների ու ցիկլոնների անցման ժամանակ, և ամռանը՝ լեռնահովտային շրջանառության ակտիվ զարգացման պայմաններում։
Օդի խոնավությունը և մթնոլորտային տեղումները
Օդի խոնավությունը բնութագրվում է բացարձակ և հարաբերական խոնավություններով, ջրի գոլորշիների առաձգականությամբ, խոնավության պակասորդով, հագեցման առաձգականությամբ, տեսակարար խոնավությամբ, ցողի կետով։ Բացարձակ խոնավության բարձր արժեքները դիտվում են ամռանը, ՀՀ հյուսիս-արևելքում՝ հուլիսին՝ հասնելով 16-17 միլիբարի, իսկ նվազագույնը՝ հունվարին, բարձր լեռնային գոտում՝ մոտ 2 միլիբարի։ Հարաբերական խոնավությունը տարվա տաք կեսին նվազում է՝ օգոստոս-սեպտեմբերին հասնելով նվազագույնի (32-45 %)։ Առավելագույնը դիտվում է ձմռանը բարձրլեռնային գոտում (80-90 %)։ Խոնավության պակասուրդի նվազագույնը լինում է ձմռանը՝ 1,5 միլիբար, առավելագույնը՝ ամռանը՝ 22,6 միլիբար։ Ջրի գոլորշիների առաձգականության նվազագույն արժեքները ՀՀ-ում դիտվում են հունվար-փետրվարին, առավելագույնը՝ հուլիս-օգոստոսին։ Հյուսիս-արևելքում և Լոռի-Փամբակում ջրի գոլորշիների առաձգականությունը հունվարին 3,5-4,5 միլիբբար է, հուլիսին՝ 16-17 միլիբար, Շիրակում, Սևանա լճի ավազանում, Զանգեզուրում՝ համապատասխանաբար՝ 2,5-3 և 11,5-13 միլիբար, Արարատյան դաշտում՝ 3,5-4 և 13,5-15,5 միլիբար, Արագածում՝ 1,9 և 7,4 միլիբար։ Լեռնային ռելիեֆով և դրա ձևերի դիրքադրությամբ է պայմանավորված տեղի օդային ջերմափոխանակությունը (կոնվեկցիա), որի հետևանքով հողմահայաց լեռնալանջերին մթնոլորտային տեղումները շատ են, փակ գոգավորություններում ու սարահարթերում՝ ավելի քիչ։ Տարեկան մթնոլորտային տեղումների միջին նվազագույն քանակը (200-250 մմ) լինում է Արարատյան գոգավորության և Մեղրիի շրջանի՝ մինչև 1000 մ բարձրություններում, մյուս շրջաններում՝ նույն բարձրություններում՝ 500-600 մմ, Արարատյան գոգավորության նախալեռներում և Շիրակում՝ մինչև 1500 մ բարձրություններում՝ 400-450 մմ, մյուս շրջաններում՝ 600-650 մմ, Սևանա լճի ափերին և Շիրակում՝ 1500-2000 մ բարձրություններում՝ 400-500 մմ, մյուս շրջաններում՝ 500-700 մմ, առավելագույնը բարձրլեռնային գոտում՝ 990-1065 մմ։ ՀՀ-ում տարվա ընթացքում նկատվում են մթնոլորտային տեղումների 2 բարձր արժեքներ, հիմնականը՝ գարնան ամիսներին, հատկապես՝ ապրիլի վերջին կամ մայիսին, իսկ 2-րդը (ավելի թույլ)՝ հոկտեմբերին։ Մթնոլորտային տեղումների 1-ին ամենացածր արժեքը նկատվում է օգոստոսին կամ սեպտեմբերի սկզբին, իսկ 2-րդը, որն արտահայտված է ոչ այնքան ցայտուն՝ ձմռան ամիսներին։ Մթնոլորտային տեղումների առավելագույն քանակը ՀՀ-ում պայմանավորված է մթնոլորտային ճակատների անցման հաճախության մեծացումով և կոնվեկտիվ հոսանքների ուժեղացումով, նվազագույնը՝ հարավից եկող տաք օդային զանգվածների մեծացմամբ։ Ըստ բարձրության՝ ավելանում է մթնոլորտային տեղումներով օրերի թիվը. Արարատյան դաշտում՝ 80, Թալինում՝ 113, Գառնահովտում՝ 130, Ապարանում և Սևանում՝ 136, Արագածում՝ 179 օր։ Ձնածածկույթի հաստությունը ցածրադիր վայրերում 10- 20 սմ է, բարձրադիրում՝ ավելի քան 2 մետր, ձնածածկույթով օրերի թիվը՝ համապատասխանաբար՝ 70 և 270 օր։ Ամռանը տեղ-տեղ պահպանվում են ձյան մշտական բծեր, Արագածի վրա՝ նաև փոքր սառցադաշտեր։ ՀՀ տարածքում բավականաչափ զգալի են մառախուղը, ձնաբուքը, ամպրոպը, կարկուտը և այլն։
Լիվերմորիում
Լիվերմորիում (Livermorium, Lv), նախկինում ստացել էր ժամանակավոր «ունունհեքսիում» (Ununhexium, Uuh) անվանումը, քիմիական տարր պարբերական համակարգի 116-րդ տարրն է։ Հայտնի ամենահաստատուն իզոտոպի (293Lv) հարաբերական ատոմային զանգվածը հավասար է 293-ի ։ Սինթեզված ռադիոակտիվ տարր, բնության մեջ չի հանդիպում ։
Արտաքին հղումներ
Կատեգորիա:Լիվերմորիում
Տրուբիչինո (գյուղ, Նովոգորոդսկի շրջան)
Տրուբիչինո (Трубичино), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Նովոգորոդսկի շրջանի բնակավայրեր
Անդրեյ Ռավկով
Անդրեյ Ալեկսեյովիչ Ռավկով (Андрэй Аляксеевіч Раўкоў, ), բելառուս զինվորական։ 2014 թվականի նոյեմբերի 27-ից հանդիսանում է Բելառուսի Հանրապետության պաշտպանության նախարարը։ Գեներալ-լեյտենանտ (2015)։
Կենսագրություն
Ծնվել է 1967 թվականի հունիսի 25-ին ԲԽՍՀ-ի Վիտեբսկի մարզի Բեշենկովիչեսկի շրջանի Ռեվյակի գյուղում։ 1984 թվականին ավարտել է Մինսկի սուվորովյան համալսարանը։ 1988 թվականին Մոսկվայի բարձրագույն զինվորական հրամանատարական ուսումնարանը։ Դասակի հրամանատարի պաշտոնից հասել է մինչև գումարտակի հրամանատարի պաշտոնի։ 1999 թվականին ոսկե մեդալով է ավարտել Բելառուսի Հանրապետության ռազմական ակադեմիայի հրամանատարա-շտաբային ֆակուլտետը։ Երկար ժամանակ զբաղեցրել է շտաբի պետի և սպառազինության ու տեխնիկայի պահպանության բազայի ղեկավարի (հրամանատար) պաշտոնները։
2005 թվականին գերազանցությամբ ավարտել է Ռուսաստանի Դաշնության Զինված ուժերի գլխավոր շտաբի ռազմական ակադեմիան և նշանակվել Բելառուսի ԶՈւ 103-րդ գվարդիական օդա-դեսանտային բրիգադի հրամանատար։
2012 թվականի նոյեմբերի 16-ին նշանակվել է Հյուսիս-արևմտյան օպերատիվ հրամանատրաության զորքերի հրամանատար։
2012 թվականին Բորիսով քաղաքից ընտրվել է Մինսկի մարզային խորհրդի պատագամավոր։ Շրջանում ընտրությունները եղել են առանց երկընտրանքի։ Ըստ պաշտոնական տվյալների ընտւոյթւոնների արդյունքում նրան ձայն է տվել ընտրություններին մասնակցած անձանց 82 %-ը ։
2014 թվականի նոյեմբերի 27-ից հանդիսանում է Բելառուսի Հանրապետության պաշտպանության նախարարը։
Արտաքին հղումներ
Կատեգորիա:Զինվորականներ Կատեգորիա:Պետական գործիչներ
Ստարոկուչերբաևո
Ստարոկուչերբաևո (Старокучербаево, Иҫке Күсәрбай), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 1363 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Նովոե Պոլեսիե (գյուղ, Բախմաչի շրջան)
Նովոե Պոլեսիե (Нове Полісся), գյուղ Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Դովգա Նոգա։
2006 թվականի տվյալներով Նովոե Պոլեսիե գյուղում բնակվում էր 43 մարդ։ Բնակչության խտությունը կազմում էր 220,51 մարդ/կմ²։